तमिलनाडु के राज्यपाल आरएन रवि ने जेल में बंद वी सेंथिल बालाजी को तत्काल प्रभाव से मंत्रिपरिषद से बर्खास्त कर दिया है। तमिलनाडु राजभवन ने प्रेस विज्ञप्ति जारी कर कहा कि मंत्री वी सेंथिल बालाजी पर नौकरियों के लिए नकदी लेने और मनी लॉन्ड्रिंग सहित भ्रष्टाचार के कई मामलों में गंभीर आपराधिक कार्यवाही का सामना करना पड़ रहा है। इन परिस्थितियों में, राज्यपाल ने उन्हें तत्काल प्रभाव से मंत्रिपरिषद से बर्खास्त कर दिया है।
 तमिलनाडु में चेन्नई की एक अदालत ने धनशोधन मामले में गिरफ्तार तमिलनाडु के मंत्री सेंथिल बालाजी की न्यायिक हिरासत बुधवार को 12 जुलाई तक बढ़ा दी थी। मंत्री कावेरी अस्पताल से वीडियो कॉन्फ्रेंस के जरिए प्रधान सत्र अदालत के न्यायाधीश एस. अल्ली के समक्ष पेश हुए थे। न्यायाधीश ने गिरफ्तार मंत्री के स्वास्थ्य के बारे में जानकारी ली और उनकी हिरासत 12 जुलाई तक बढ़ा दी। गौरतलब है कि प्रवर्तन निदेशालय ने 14 जून को सेंथिल बालाजी को धन शोधन निवारण अधिनियम (पीएमएलए) के तहत गिरफ्तार किया था। बाद में जांच के दौरान बेचैनी और सीने में दर्द की शिकायत के बाद उन्हें यहां ओमांदुरार सरकारी अस्पताल में भर्ती कराया गया।
 सेंथिल बालाजी की चेन्नई के एक निजी अस्पताल में बाईपास सर्जरी की गई और उनका रक्त प्रवाह सामान्य है। निजी अस्पताल ने बुधवार को यह जानकारी दी। प्रवर्तन निदेशालय (ईडी) ने 'नौकरी के बदले नकदी' कथित घोटाले में सेंथिल बालाजी को पिछले सप्ताह गिरफ्तार किया था। 'कावेरी अस्पताल' की ओर से जारी एक मेडिकल बुलेटिन के अनुसार, मंत्री की सुबह हृदय की 'कोरोनरी आर्टरी बाईपास सर्जरी' हुई। 'कावेरी ग्रुप ऑफ हॉस्पिटल्स' के सह-संस्थापक एवं कार्यकारी निदेशक डॉ. अरविंदन सेल्वराज ने बुलेटिन में कहा, " चार बाईपास 'ग्राफ्ट' लगाए गए और 'कोरोनरी रिवैस्कुलराइजेशन' किया गया। " 'कोरोनरी रिवैस्कुलराइजेशन' उपचार की एक प्रकिया है, जिसमें हृदय के उन क्षेत्रों में रक्त के सामान्य प्रवाह को बहाल किया जाता है जहां रक्त जरूरत के हिसाब से नहीं पहुंच रहा होता।
 
तमिलनाडु के राज्यपाल आरएन रवि ने जेल में बंद वी सेंथिल बालाजी को तत्काल प्रभाव से मंत्रिपरिषद से बर्खास्त कर दिया है। तमिलनाडु राजभवन ने प्रेस विज्ञप्ति जारी कर कहा कि मंत्री वी सेंथिल बालाजी पर नौकरियों के लिए नकदी लेने और मनी लॉन्ड्रिंग सहित भ्रष्टाचार के कई मामलों में गंभीर आपराधिक कार्यवाही का सामना करना पड़ रहा है। इन परिस्थितियों में, राज्यपाल ने उन्हें तत्काल प्रभाव से मंत्रिपरिषद से बर्खास्त कर दिया है। तमिलनाडु में चेन्नई की एक अदालत ने धनशोधन मामले में गिरफ्तार तमिलनाडु के मंत्री सेंथिल बालाजी की न्यायिक हिरासत बुधवार को बारह जुलाई तक बढ़ा दी थी। मंत्री कावेरी अस्पताल से वीडियो कॉन्फ्रेंस के जरिए प्रधान सत्र अदालत के न्यायाधीश एस. अल्ली के समक्ष पेश हुए थे। न्यायाधीश ने गिरफ्तार मंत्री के स्वास्थ्य के बारे में जानकारी ली और उनकी हिरासत बारह जुलाई तक बढ़ा दी। गौरतलब है कि प्रवर्तन निदेशालय ने चौदह जून को सेंथिल बालाजी को धन शोधन निवारण अधिनियम के तहत गिरफ्तार किया था। बाद में जांच के दौरान बेचैनी और सीने में दर्द की शिकायत के बाद उन्हें यहां ओमांदुरार सरकारी अस्पताल में भर्ती कराया गया। सेंथिल बालाजी की चेन्नई के एक निजी अस्पताल में बाईपास सर्जरी की गई और उनका रक्त प्रवाह सामान्य है। निजी अस्पताल ने बुधवार को यह जानकारी दी। प्रवर्तन निदेशालय ने 'नौकरी के बदले नकदी' कथित घोटाले में सेंथिल बालाजी को पिछले सप्ताह गिरफ्तार किया था। 'कावेरी अस्पताल' की ओर से जारी एक मेडिकल बुलेटिन के अनुसार, मंत्री की सुबह हृदय की 'कोरोनरी आर्टरी बाईपास सर्जरी' हुई। 'कावेरी ग्रुप ऑफ हॉस्पिटल्स' के सह-संस्थापक एवं कार्यकारी निदेशक डॉ. अरविंदन सेल्वराज ने बुलेटिन में कहा, " चार बाईपास 'ग्राफ्ट' लगाए गए और 'कोरोनरी रिवैस्कुलराइजेशन' किया गया। " 'कोरोनरी रिवैस्कुलराइजेशन' उपचार की एक प्रकिया है, जिसमें हृदय के उन क्षेत्रों में रक्त के सामान्य प्रवाह को बहाल किया जाता है जहां रक्त जरूरत के हिसाब से नहीं पहुंच रहा होता।